laion/Wikipedia-Exotic huggingface dataset:
אנדרטת אדמס

אנדרטת אדמס (באנגלית: Adams Memorial) היא מצבה הנמצאת בחלקה E בבית הקברות רוק קריק (מאנגלית:rock creek cemetary) שבוושינגטון די. סי. בארצות הברית. חלקה המרכזי של המצבה הוא פסל יצוק מברונזה של הפסל האירי אמריקאי אוגוסטוס סיינט-גודנס. הפסל מתאר דמות מכוסה בבד, אשר יושבת כשגבה אל קיר גרניט. האנדרטה נבנתה בשנת 1891, והקמתה הוזמנה על ידי הנרי אדמס, סופר, עיתונאי והיסטוריון אמריקאי, על מנת להנציח את אשתו, קלובר הופר אדמס. הנרי אדמס הנחה את סיינט-גודנס להתבסס בעיצוב הפסל על דמויות מן האמנות הדתית הבודהיסטית. הדמות שפיסל סיינט-גודנס שאבה השראה מגלימותיו של קאנון, שמו היפני אוולוקיטשוורה, הבודהיסטווה של החמלה, ובמיוחד מהקונטרסט בין גלימותיו הנשפכות לדמותו השקטה והיציבה כפי שהופיע בציורו של קאנוֹ מוֹטוֹנוֹבּוּ. כמו כן, ייתכן כי סיינט-גודנס הושפע מאמנות הקבורה הפריזאית, בעקבות שהותו בצרפת. השם שהוענק לדמות המתוארת בפסל על ידי סיינט-גודנס עצמו הוא ”מיסתורין העולם הבא ושלום האלוהים הבלתי-נתפס” ("The Mystery of the Hereafter and The Peace of God that Passeth Understanding"), אך הוא מוכר יותר בקרב הציבור בכינוי "יגון" ("Grief"). אדמס לא היה מרוצה מהכינוי שדבק בפסל, ובשנת 1908 שלח מכתב לבנו של סיינט-גודנס, בו הוא ביקש ממנו שימנע מהציבור להעניק כינויים לפסל. אדמס אף טען כי סיינט-גודנס התכוון שהפסל יהווה שאלה בלתי פתורה, ולכן אין לכנותו בשם ספציפי. הפסל זכה לפרסום ונודע בחשיבותו בהיסטוריית הפיסול האמריקאית, והפופולריות שלו היוותה מקור השראה למספר העתקים, והמפורסם בהם הוא הפסל "Black Aggie" (מילולית: אגי השחורה), אשר נקנה על ידי הגנרל האמריקאי פליקס אגנוס והוצב על חלקת הקבר שלו במרילנד בשנת 1925. החל מ-16 במרץ 1972 נוספה אנדרטת אדמס למרשם הלאומי של מקומות היסטוריים של ארצות הברית (National Register of Historic Places). הציור היפני שנחשב מקור ההשראה המרכזי לאנדרטה מדיה וקבצים בנושא אנדרטת אדמס בוויקישיתוף מידע תיירותי אודות אנדרטת אדמס (באנגלית) Field, Cynthia R. (1995). "The Adams Memorial". Smithsonian Preservation Quarterly. The Smithsonian Institution Office of Architectural History and Historic Preservation. Retrieved on 2007-01-17 Mills, Cynthia J. (Summer, 2000). "Casting Shadows: The Adams Memorial and Its Doubles". American Art (Smithsonian American Art Museum) 14 (2): 2–25.
אלני קאראינדרו

אלני קאראינדרו (ביוונית: Ελένη Καραΐνδρου; נולדה ב-25 בנובמבר 1939) היא מלחינה יוונית. נודעת בהלחנת פסקולים לסרטיו של הבמאי היווני תיאו אנגלופולוס, בין השאר לסרטו עטור הפרסים "מגדל הדבורים". היא נולדה בכפר טיכו שמרכז יוון וגדלה באתונה, שם גם למדה הלחנה ופסנתר. כמו כן למדה ארכאולוגיה באוניברסיטת אתונה. בין השנים 1969 ל-1974 למדה אתנומוזיקולוגיה בפריז. אלני קאראינדרו, במסד הנתונים הקולנועיים IMDb (באנגלית) אלני קאראינדרו, באתר AllMovie (באנגלית) אלני קאראינדרו, במסד הנתונים הקולנועיים KinoPoisk (ברוסית) אלני קאראינדרו, באתר Last.fm (באנגלית) אלני קאראינדרו, באתר AllMusic (באנגלית) אלני קאראינדרו, באתר MusicBrainz (באנגלית) אלני קאראינדרו, באתר Discogs (באנגלית) אלני קאראינדרו, באתר Songkick (באנגלית) ביוגרפיה בועז כהן, תקליטים - הישג נוסף ליוונים - שני פסקולים לסרטים: 'הנסיכה הקסומה' מרק קנופלר - 'מגדל הדבורים' אלני קאראינדרו, כותרת ראשית, 3 באוגוסט 1988 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גלקטיון טאבידזה

גָלַקטיוֹן טאבּידזֶה (בגאורגית: გალაკტიონ ტაბიძე‏; 17 בנובמבר 1891 – 17 במרץ 1959), היה משורר גאורגי. נחשב לאחד מגדולי המשוררים הגאורגים אשר השפעתו ניכרת על השירה והספרות הגאורגית, וכונה גם "ביירון הגאורגי" (כרתוולי ביירוני) הוא שרד את הטיהורים הגדולים שערך סטלין בקרב האליטה של ברית המועצות, אולם רבים מחבריו וקרובי משפחתו, כולל אשתו, ספגו את נחת זרועו של השלטון. בעקבות האירועים הקשים נכנס לדיכאון, התמכר לטיפה המרה ובסופו של דבר אושפז בבית חולים פסיכיאטרי בטביליסי, שם התאבד. ספר בו שירים נבחרים של טאבידזה, אשר תורגם מגאורגית לעברית על ידי אורציון ברתנא וראובן אנוך ראה אור בשנת 2004 בהוצאת אוניברסל. טאבידזה נולד בשנת 1891 בעיירה צ'קווישי (ჭყვიში) בנפת ואני גאורגיה (אז חלק מהאימפריה הרוסית). אביו, ואסיל טאבידזה, שהיה מורה, מת חודשיים לפני לידתו. הוא למד בין השנים 1900 ל-1910 בכותאיסי ולאחר מכן בסמינר התאולוגי בטביליסי. מאוחר יותר החל לעבוד כמורה. ספר השירה הראשון שלו פורסם בשנת 1914 והיה מושפע מזרם הסימבוליזם. בשנת 1915 הקים, יחד עם משוררים סימבוליסטים גאורגיים אחרים, את קבוצת הקרניים הכחולות (ცისფერყანწელები), קבוצת משוררים ששלטה בשירה הגאורגית בשנות ה-20 ומילאה תפקיד חשוב בהתחדשות הספרות הגאורגית. הוא פרש ממנה זמן קצר לאחר היווסדה. אף על פי שזכה לתהילה לקח לו זמן רב יותר מהסימבוליסטים הגאורגים האחרים. זאת בעיקר בשל העדפתו את הבדידות, שבגינה זכה, מאת בן דודו טיציאן טאבידזה, לכינוי "אביר מסדר הבדידות". קובץ השירים הבא שלו פורסם בשנת 1919, הקובץ שנקרא "פרחים אמנותיים" ("არტისტულმა ყვავილებმა") זכה להצלחה רבה, ומיצב אותו כגדול המשוררים הגאורגים של זמנו. רוב כתיבתו הייתה ספוגה בנושאים כמו בדידות, חוסר-אהבה, תחושות בלהה מבשרות רעות, כפי שניתן לראות ביצירות המופת שלו: "ללא אהבה" (1913), "אני והלילה" (1913), "סוסי תכלת" (1915) ו"הרוח נושבת" (1924). במהלך הדיכוי הסטליניסטי של 1937, נאסרה, אשתו של טבידבזה, אולגה אוקודז'אווה, ממשפחת בולשביקים, והוגלתה לסיביר. שם היא מתה בשנת 1944. בן דודו של טאבידזה ומשורר-עמית, טיציאן טאבידזה, יחד עם משוררים עמיתים נוספים, נאסרו והוצאו להורג, בסופו של דבר. טאבידזה עצמו נחקר והוכה קשות על ידי לברנטי בריה. אירועים אלה גרמו לטאבידזה לשקוע בדיכאון והתמכרות לטיפה המרה. שתיקותיו הארוכות ובדידותו הצילו אותו מן הטיהורים הגדולים. הוא המשיך לקבל תארים ופרסים ופרסם שירים חדשים אולם חייו של המשורר היו הרוסים לחלוטין. כשהוא חולה מאוד ובדיכאון הוא הועבר לבית החולים הפסיכיאטרי בטביליסי, שם סיים את חייו, בשנת 1959, על ידי קפיצה אל מותו מחלון בית החולים. הוא נטמן בפנתאון מתאצמינדה. בלווייתו השתתפו רבבות. בשנת 2000, פרסמה הכנסייה הגאורגית, סליחה רשמית על חטא ההתאבדות. טאבידזה פרסם במהלך חייו אלפי שירים והשפיע בצורה משמעותית על השירה והספרות הגאורגית המודרנית. הארכיון האישי שלו, הכולל כ-100,000 פריטים, שוכן במוזיאון הספרות בטביליסי. שיריו תורגמו לשפות רבות, בהן אנגלית, רוסית, צרפתית וגרמנית. המשורר הסובייטי גאורגי, המשורר הלאומי של גאורגיה הסובייטית (1933) פרס האקדמיה של גאורגיה הסובייטית (1944) דונלד ראיפילד (2000), הספרות הגאורגית: היסטוריה, עמ' 251–254, ISBN 0700711635 (באנגלית) מיכאיל קווסלאווה (2002), אנתולוגיה של השירה הגאורגית, עמ' 188–189, ISBN 0898756723 (באנגלית) ריצ'רד אנדרו קארדוול (2004), קבלת הפנים של ביירון באירופה, כרך 1, עמ' 416, ISBN 0826468446 (באנגלית)
אולימפוס מונס

אולימפוס מונְס (בלטינית: Olympus Mons; מילולית: הר האולימפוס) הוא הר געש בכוכב הלכת מאדים, הקרוי על שם הר האולימפוס שביוון, והוא ההר הגבוה ביותר הידוע במערכת השמש. החלק המרכזי של ההר ניצב בגובה של 21 ק"מ מעל גובה פני השטח הממוצע של מאדים (בערך פי שלושה מגובה הר האוורסט מעל לפני הים, ופי שניים מגובה ההר מאונה קיאה שבהוואי מעל בסיסו שבעומק הים); רוחבו של ההר הוא 550 ק"מ, ובקרבתו צוקים תלולים נוספים. בהיות אולימפוס מונס הר געש כבוי, יש לו לוע באורך 85 ק"מ, ברוחב 60 ק"מ ובעומק של כ-3 ק"מ. בתוך הלוע ישנם שישה בורות מכתשים חופפים. הצד החיצוני של הלוע מתוחם במדרון בגובה של עד 6 קילומטרים, תופעה ייחודית בקרב חיפויי הרי הגעש במאדים. גודלו של אולימפוס מונס כה עצום (בערך כגודלה של מדינת מיזורי) עד שאדם שעומד על פני השטח של מאדים לא יוכל לראות את הפרופיל של ההר גם ממרחק רב, מכיוון שעקמומיות כוכב הלכת תסכל צפייה בפרטים אלה. הדרך היחידה לצפות בהר היטב היא בצפייה מחוץ למאדים. באופן דומה, אם מישהו יעמוד על הנקודה הגבוהה ביותר בפסגת ההר, שיפוע הר הגעש יימשך עד האופק. תפיסה מוטעית נפוצה היא שפסגת ההר נמצאת מעל האטמוספירה של מאדים. הלחץ האטמוספירי בפסגת ההר הוא כ-2% מהלחץ הממוצע על פני השטח של מאדים. לשם השוואה, לחץ האוויר בפסגת האוורסט הוא כ-25% מלחץ האוויר בגובה פני הים. גם כך, סופות אבק מתרחשות גם בחלקים הגבוהים של ההר וישנה נוכחות של עננים העשויים מקרח פחמן דו-חמצני גם בפסגת אולימפוס מונס, אך לא התגלתה נוכחות ענני קרח מים שהם כבדים יותר. אף כי הלחץ האטמוספירי הממוצע על מאדים הוא פחות מאחוז אחד מזה של כדור הארץ, כוח המשיכה הנמוך בהרבה מאפשר לאטמוספירה להימשך לגובה רב בהרבה. אולבור תולוס מדיה וקבצים בנושא אולימפוס מונס בוויקישיתוף אבי בליזובסקי, ‏מארס אקספרס צפתה בהר הגעש הגדול ביותר במערכת השמש, באתר "הידען", 15 בפברואר 2004 האולימפוס מונס באתר Google Mars Olympus Mons: Giant Mountain of Mars באתר space.com,‏ 8 במרץ 2013 אולימפוס מונס, באתר אנציקלופדיה בריטניקה (באנגלית)
תומאס נורת'

תומאס נורת' (באנגלית Thomas North; ‏1535–1601) היה מתרגם אנגלי. נורת' נולד בלונדון בשנת 1535, את חוק לימודיו עשה בקולג' "פטרהאוס" שבאוניברסיטת קיימברידג', לאחר סיום לימודיו הצטרף לאכסניית המשפט לינקולן אין שם התעניין לראשונה בתרגום. נורת' התגייס לצבא האנגלי ונלחם כקצין באירלנד בשנת 1582, השתתף בהגנת הולנד מפני התקפתה של ספרד בשנים 1585–1587 והיה ממונה בשנת 1588 על אימון מיליציה שיועדה להילחם בספרדים במקרה שההארמדה הספרדית תפלוש לאיים הבריטיים. בשנים 1596–1597 נלחם שוב באירלנד ובאותן שנים הוענק לו תואר אבירות על ידי אליזבת הראשונה, מלכת אנגליה. נורת' תרגם את ספרו הראשון בשנת 1557, היה זה ספרו של המורליסט הספרדי אנטוניו דה גווארה שנורת' תרגמו מן התרגום הצרפתי ופרסמו בשם "The Diall of Princes". ספר זה עוסק בהגותו של הקיסר הרומי מרקוס אורליוס שנודע כפילוסוף. בשנת 1570 תרגם אוסף איטלקי של משלים מתוך החיבור ההודי משלי בידבה. נורת' היה הראשון שתרגם את "החיים המקבילים" של פלוטרכוס לאנגלית, מכיוון שלא ידע יוונית הוא השתמש בתרגום בצרפתי מאת ז'אק אמיו. בתרגום זה הוא העביר את סגנונו של פלוטרכוס, שכבר זכה לסגנון רנסאנסי בתרגומו של אמיו, לסגנון אנגלי כאילו החיבור נכתב על ידי סופר אנגלי בן העידן האליזבתני. תרגום זה נחשב כאחת מיצירות המופת של הפרוזה האנגלית באותה תקופה ונודעת לו השפעה רבה על ויליאם שייקספיר שלא רק שספר זה שימש לו כהשראה בעת כתיבת המחזות "יוליוס קיסר", "אנטוניוס וקלאופטרה" ו"קוריולנוס" אלא שהוא אף עשה שימוש בקטעים שלמים מן התרגומים במחזותיו בלא שינוי. תומאס נורת', באתר אנציקלופדיה בריטניקה (באנגלית) תומאס נורת', באתר Discogs (באנגלית)
כתב מושגים

כתב מושגים (בגרמנית: Begriffsschrift) הוא ספרו הראשון של גוטלוב פרגה, אבי הלוגיקה המודרנית, ואחד מעמודי התווך של הפילוסופיה האנליטית של המאה העשרים. פרגה הציג מבנה לוגי של מגוון תכנים ושל יחסי הנביעה ביניהם, תוך הצגה חמורה ומדויקת של הוכחות והגדרות. הספר מפתח תחשיב פרדיקאטים מסדר ראשון, אשר נעשה בעקבותיו התחום המרכזי בלוגיקה, ומציג אקסיומטיקה שלמה שלו. כמו כן כלל פרגה הרחבות ללוגיקה מסדר שני. על בסיס זה הגדיר מושגים והוכיח משפטים שהיוו בסיס לעמדה הלוגיציסטית בפילוסופיה של המתמטיקה. בפרק הראשון מגדיר פרגה מושגי יסוד וסימונים שחלקם שונים מהסימונים הנהוגים כיום: גוטלוב פרגה, כתב מושגים, תרגם גלעד ברעלי, הוצאת שלם: ירושלים, 2004. Begriffsschrift להורדה(2.5 MB) מבוא לספר מאת גלעד ברעלי ופרק ההקדמה
זיפ

זיפ הוא שמה של אבקה להכנת משקה קל ששווקה על ידי חברת עלית בין שנות ה-80 לאמצע שנות שנות ה-90 . האבקה יוצרה מסוכר, חומרי טעם וריח, וצבע מאכל, ונארזה בקופסאות פח עם כפיות מדידה מפלסטיק ובשקיות אטומות לנשיאה. לצורך הכנת המשקה עורבבה האבקה עם מים. האבקה נמכרה בכמה טעמים, לרבות תפוזים, אשכוליות, לימונים, מנגו, פטל ותפוחים. מסע הפרסום של המוצר נוהל על ידי משרד הפרסום וימר-טמיר-כהן תחת הסיסמה "איזה זיפ שותים היום?". המוצר פורסם ברדיו ובעיתונות הכתובה, ואף בסרטוני פרסום בקולנוע. הזמריר ("נביא הביתה זיפ - והמשקה מוכן; ניקח איתנו זיפ - של עלית כמובן") נכתב על ידי ראובן וימר והולחן על ידי קובי אושרת, וזכה להצלחה רבה. בשיא ההצלחה נמכרו 1,200 טון אבקת זיפ בשנה, והאבקה אף הוכנסה למנות קרב בצה"ל. בנוסף לאבקה, זיפ נמכרה בשלב מסוים כסירופ לשתייה[דרוש מקור]. הפרסומת של זיפ, סרטון באתר יוטיוב ענת ביין-לובוביץ', ‏שטיפת מוח עם לחן מצוין, באתר גלובס, 6 במאי 2008 נורית קדוש, כל היודע דבר על מקום הימצאם, באתר nrg‏, 11 במאי 2005
בראונינג

האם התכוונתם ל... אישים: אליזבת בארט בראונינג (1806 - 1861) - משוררת שפעלה בתקופה הוויקטוריאנית אמילי בראונינג – שחקנית אוסטרלית ג'ון בראונינג – מעצב רובים אוטומטיים ומכונות ירייה כריסטופר בראונינג – היסטוריון אמריקאי לוגן בראונינג – שחקנית קולנוע וטלוויזיה אמריקאית רוברט בראונינג (1812 - 1889) - משורר ומחזאי בריטי ויליאם פרידריך בראונינג – ראש עיריית בולטימור כלי נשק: FN Browning M1900 FN Browning M1903 FN Browning M1905 FN Browning M1910 רובה בראונינג אוטומטי – משפחה של רובים אוטומטיים ומכונות ירייה קלות שהיו בשימוש צבא ארצות הברית וצבאות אחרים במהלך המאה ה-20 M2 בראונינג – מקלע כבד בקליבר 0.5 אינץ' M1917 בראונינג – מכונת ירייה כבדה M1919 בראונינג – מקלע בינוני אחרים: בראונינג (חברה) (אנ') – חברה אמריקאית לייצור כלי נשק וציוד ספורט
פרדריק לאזאר

פרדריק לָאזָאר (בצרפתית: Frédéric Lazard;‏ 20 בפברואר 1883, מרסיי – 18 בנובמבר 1948) היה שחמטאי יהודי-צרפתי, מחבר בעיות שחמט ועיתונאי, אחיו הצעיר של גוסטב לאזאר. פרדריק לאזאר חי בפריז, שם שיחק בתחרויות רבות. הגיע פעמיים למקום הרביעי בשנת 1905, חלק מקום שלישי בשנת 1908, הגיע למקום השלישי בשנת 1909 (ניצח: ארנולד אורבך), חלק מקום שני אחרי ויינשטיין בשנת 1909, ניצח לפני אמדה ג'יבו בשנת 1910, חלק מקום ראשון עם אריסטיד גרומר בשנת 1912, הגיע למקום הרביעי בשנת 1914 וחלק מקום שני, אחרי אלפונס גץ בתחרות ליון בשנת 1914 (אליפות צרפת השנייה לשחמטאים חובבים). בשנת 1912 סיים לאזאר בתיקו דו-קרב עם אמדה ג'יבו 3-3, והפסיד לאדוארד לאסקר 0.5-2.5. בשנת 1913 סיים בתיקו 1.5-1.5 עם סמירנוב. לאחר מלחמת העולם הראשונה ניצח לאזאר בתחרות פריז בשנת 1920, הגיע למקום השני בתחרות פריז בשנת 1922 (ניצח: אנדרה מופאנג), הגיע למקום התשיעי באליפות צרפת בשנת 1924 (ניצח: רוברט קרפו), חלק מקום שני-שלישי באליפות צרפת שהתקיימה בעיר ניצה בשנת 1925 (ניצח: רוברט קרפו), חלק מקום ראשון עם אנדרה שרון באליפות צרפת לשחמט בשנת 1926, הגיע למקום ה-13 בתחרות פריז בשנת 1927 (ניצח: אברהם באראץ), חלק מקום 10–11 באליפות פריז בשנת 1928 (ניצח: אברהם באראץ), הגיע למקום השביעי בתחרות פריז בשנת 1929 (ניצח: סבלי גריגורייביץ' טרטקובר), חלק מקום 3–5 באליפות פריז בשנת 1930 (ניצח: יוסף צוקרמן ) והגיע למקום ה-10 בתחרות פריז בשנת 1933 (ניצח: אלכסנדר אלכין). באולימפיאדת השחמט 1924, אולימפיאדת השחמט הלא רשמית הראשונה שהתקיימה במקביל לאולימפיאדת פריז (1924). השיג לאזאר 6.5 נקודות מ-13 משחקים וסיים במקום ה-16. לאזאר שיחק בצבע השחור בשנת 1922 את המשחק הבא, שנחשב לאחד הקצרים ביותר אי-פעם: 1. ד4 ד5 2. ב3 פו6 3. פד2 ה5 4. ד:ה5 פז4 5. ח3 פה3 ולבן נכנע. אטיוד משנת 1913, הלבן נוסע וזוכה. כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "*"] [SetUp "1"] [FEN "8/3p4/3P4/pP6/p4pp1/p2K4/P2P1P2/6k1 w - - 0 1"] [PlyCount "11"] 1. b6 g3 2. f3 g2 3. b7 Kf2 {אם 3...מח2 4. ב8=צ ז1=מה 5. צח8+ מז2 6. צז8+ מ:ו3 7. צ:ז1} 4. b8=B {חשוב להכתיר רץ ולא מלכה כי אחרת בעמדה הסופית מתקבל פט} g1=Q 5. Ba7+ Kxf3 6. Bxg1 * אם 1...מ:ו2 אז: כדי לראות את המשחקים, יש לאפשר בדפדפן שלכם ג'אווהסקריפט. [Event "?"] [Site "?"] [Date "????.??.??"] [Round "?"] [White "New game"] [Black "?"] [Result "*"] [SetUp "1"] [FEN "8/3p4/3P4/pP6/p4pp1/p2K4/P2P1P2/6k1 w - - 0 1"] [PlyCount "21"] 1. b6 Kxf2 2. b7 g3 3. b8=Q g2 4. Qa7+ Kf1 5. Qxd7 g1=Q 6. Qf5 Qg3+ 7. Ke4 Qe1+ 8. Kxf4 Qxd2+ 9. Ke5+ Ke1 10. Qe4+ Kd1 11. Qd5 * לאזאר חיבר כ-600 בעיות שחמט, ובשנת 1928 פרסם ספר עם הטובות שבהן: "Mes problèmes et études d'échecs". מדיה וקבצים בנושא פרדריק לאזאר בוויקישיתוף פרדריק לאזאר, באתר צ'סגיימס (באנגלית) מידע כללי פרדריק לאזאר, באתר Heritage des Echecs Francais. פרדריק לאזאר, באתר arves ניצחונו על אמדה ג'יבו Lyon 1914, HERITAGE des ECHECS FRANCAIS LAZARD Frédéric Strasbourg 1924 Nice 1925 Biarritz 1926 Championnat de Paris 1927 Championnat de Paris 1928 Paris 1933 Chess Olympiad: Paris 1924 Fireside Chess, by Bill Wall
קשרים הנדסיים

קשרים הנדסיים (באנגלית: Richard Hammond's Engineering Connections) היא תוכנית טלוויזיה תעודית בריטית שבועית המשודרת בערוץ נשיונל ג'יאוגרפיק, שהחלה את דרכה בשנת 2008, ומוגשת על ידי הבדרן האנגלי ריצ'רד האמונד. בתוכנית, האמונד יוצא לשלל מקומות ברחבי העולם כדי לחקור ולגלות את ההיבט המדעי וההנדסי שמאחורי המצאות שונות. האמונד בוחן ומסביר על שיטת הפעולה של מבנים מיוחדים, המצאות יוצאות דופן ומכונות שונות, באמצעות ניסויים, הדרכה והסברים שונים. במהלך ההסברים הוא משווה את הרעיונות והעקרונות שבסיס הפלאים ההנדסיים למקרים אחרים, יומיומיים או מן העבר, המיושמים על עקרונות אלה. באחד מן הפרקים האמונד מציץ אל מאחורי ההנדסה של מטוס האיירבאס A380 (מטוס הנוסעים הגדול בעולם), ובפרק אחר מבקר האמונד בגורד השחקים טאיפיי 101 (לשעבר גורד השחקים הגבוה בעולם), ומסביר על הייחוד שמאחורי ההנדסה של הבניין. בין היתר, האמונד חוקר גם את הקשרים ההנדסיים של: טלסקופ החלל האבל, אסדת קידוח ועוד. התוכנית שודרה לראשונה ב-15 במאי 2008 כחלק מרצועת השידורים המכונה: "שני הגדול" ("Big New Mondays"), ומשודרת גם בערוץ נשיונל ג'יאוגרפיק שבישראל. אתר האינטרנט הרשמי של קשרים הנדסיים "קשרים הנדסיים", במסד הנתונים הקולנועיים IMDb (באנגלית) "קשרים הנדסיים", במסד הנתונים הקולנועיים KinoPoisk (ברוסית) אתר התוכנית מתוך אתר נשיונל ג'יאוגרפיק (באנגלית) אתר התוכנית מתוך אתר נשיונל ג'יאוגרפיק ישראל
זיכרון פרוספקטיבי

"זיכרון פרוספקטיבי" הוא מושג מתחום הפסיכולוגיה הקוגניטיבית המתאר מנגנון זיכרון שמטרתו זכירת דברים שצריכים להתבצע על ידי הפרט בזמן מסוים בעתיד, כמו משימות שונות. זהו מעין "היומן הפנימי" של האדם, שמזכיר לו אילו פעולות עליו לבצע בכל רגע נתון, באילו זמנים ובאילו הקשרים. יש המגדירים את סוג הזיכרון הזה כ"זיכרון לזכור". זיכרון פרוספקטיבי שונה מזיכרון רטרוספקטיבי. זיכרון רטרוספקטיבי מאחסן מידע על פעולות ואירועים שהתרחשו בעבר, בעוד בזיכרון הפרוספקטיבי מאוחסן מידע לגבי הפעולות שיש לזכור לבצע בעתיד. הגירויים המפעילים את הזיכרון הפרוספקטיבי יכולים להיות אירועים או זמנים שונים. דוגמה אחת לזיכרון המופעל על ידי גירוי זמן, היא של אדם הזוכר שבשעה 14:00 ביום מסוים יש לו פגישה עם הרופא. דוגמה לזיכרון המופעל על ידי גירוי אירוע היא של אישה הזוכרת שכאשר תפגוש את עורך הדין שלה, עליה למסור לו מעטפה. מחקרים רבים העוסקים בזיכרון הפרוספקטיבי דנים בשאלה כיצד ניתן להתגבר על כשלים במנגנון הזיכרון הזה, וכיצד ניתן לשפר את תפקודו. עם התפתחותה של הטכנולוגיה, פותחו אמצעים רבים ושונים שיאפשרו לבני האדם לזכור דברים שעליהם לעשות מבלי להשתמש באופן פעיל בזיכרון הפרוספקטיבי שלהם, למשל: שימוש ביומנים אלקטרוניים, תזכורות ושעונים מעוררים. שימוש באפליקציה סלולרית המתריאה על צורך בקיום משימה מסוימת, מאפשר למוח האנושי "לנוח" מכיוון שהוא לא נדרש לזכור לבצע את המשימות הללו. זיכרון עבודה ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
אואוראד, מלך הפיקטים

אואוראד או פראט בן בארגויט (באנגלית: Uurad או Ferat son of Bargoit בגאלית סקוטית: Uurad mac Bargoit; נפטר ב-842 לערך) היה מלך הפיקטים (מלך פורטריו). אואוראד מלך כשלוש שנים, החל מעלייתו לשלטון בשנת 839 ועד מותו. הגרסאות השונות של "דברי ימי הפיקטים" נותנות תעתיקים שונים של שמו של אואוראד או פראט, וייתכן ששמו היה פראדאך. בניו של אואוראד היו ברידיי שמלך אחריו, וכן קיניאוד ודרסט שמלכו לאחר מכן, ונלחמו על השליטה בממלכת הפיקטים כנגד ברידיי מק פוקל וקנת מק אלפין. דברי ימי אלסטר (בלטינית) דברי ימי אלסטר (תרגום לאנגלית) דברי ימי הפיקטים
תומאס ריד

תומאס ריד (באנגלית: Thomas Reid‏; 26 באפריל 1710 – 7 באוקטובר 1796) היה פילוסוף סקוטי, מייסד האסכולה הסקוטית של "השכל הישר", ובעל תפקיד חשוב בהשכלה הסקוטית. ריד חי תחילה באברדין, שם ייסד את "מועדון החכמים" (אגודה ספרותית-פילוסופית), וסיים את לימודיו באוניברסיטת אברדין. ניתנה לו משרת מרצה בקינגס קולג' באברדין ב-1752, שם כתב את המאמר "מחקר במוח האנושי על עקרונות השכל הישר" (1764). זמן קצר אחר כך, ניתנה לו משרת פרופסור באוניברסיטת גלאזגו, בה היה אמור להחליף את אדם סמית. הוא פרש ממשרה זו ב-1781. עמדתו הפילוסופית של ריד הייתה כי שכל ישר צריך להיות בבסיסה של כל חקירה פילוסופית. הוא מצטט רבות את קיקרו, ממנו לקח את המושג "sensus communis" ("שכל ישר"). הוא תמך בריאליזם ישיר, או ריאליזם של השכל הישר, וטען כנגד הרעיונות בהם תמכו ג'ון לוק, רנה דקארט, ובאופנים שונים כל שאר הפילוסופים המודרניים המוקדמים. ריד העריץ את בן דורו דייוויד יום, ובין השאר ביקש ממנו לבדוק את כתב היד של ספרו. בימיו, ולתקופה מסוימת במאה ה-19, זוהה כחשוב יותר מדייוויד יום. לתאוריית הידע שלו הייתה השפעה על תאוריית המוסר. הוא ראה את האפיסטמולוגיה כהקדמה לאתיקה מעשית: כאשר אדם בטוח באמונותיו על ידי הפילוסופיה, כל שהוא צריך לעשות הוא לנהוג על פיהן, מכיוון שהוא בטוח שהן נכונות. המוניטין שלו ירד לאחר שעמנואל קאנט וג'ון סטוארט מיל תקפו את האסכולה הסקוטית של השכל הישר. עם זאת, עדיין לימדו את הפילוסופיה שלו באוניברסיטאות בצפון אמריקה במאה ה-19, וכן תמך בה ויקטור קוזן, פילוסוף צרפתי. תמיכת ג. א. מור בשכל הישר כמתודה פילוסופית בתחילת המאה ה-20 עזרה להחיות את הגותו, כמו גם תשומת הלב שהוסבה אליו על ידי פילוסופים כגון ויליאם אלסטון ואלווין פלנטינגה. ריד כתב מספר חיבורים פילוסופיים חשובים נוספים בהם: "מאמרים על הכוחות האינטלקטואליים של האדם" (1785), ו"מאמרים על הכוחות הפעילים של רוח האדם" (1788). נאורות סקוטית מדיה וקבצים בנושא תומאס ריד בוויקישיתוף תומאס ריד, באנציקלופדיית סטנפורד לפילוסופיה פרויקט ריד - אוסף מתוך כתביו, באוניברסיטת אברדין תומאס ריד, באתר אנציקלופדיה בריטניקה (באנגלית) תומס ריד (1710-1796), דף שער בספרייה הלאומית
ברידיי השישי, מלך הפיקטים

ברידיי השישי (באנגלית: Bridei VI; נפטר ב-842 לערך), בנו של אואוראד היה מלך הפיקטים (מלך פורטריו). ברידיי מלך זמן קצר של פחות משנה, בשנת 842, החל מעלייתו לשלטון ועד מותו. ברידיי עלה לשלטון לאחר מותו של אביו, ועל פי "דברי ימי הפיקטים" נפטר זמן קצר לאחר מכן, ואחיו, קיניאוד עלה לשלטון במקומו. דברי ימי הפיקטים
גוסטב לאזאר

גוסטב לָאזָאר (בצרפתית: Gustave Lazard‏; 1876–1949) היה שחמטאי ומחבר בעיות שחמט יהודי-צרפתי. אחיו הבכור של פרדריק לאזאר. לאזאר חי בפריז שם שיחק בתחרויות רבות. הוא חלק מקום 5–6 בתחרות 1907 (ניצח: פרנק מרשל), הגיע למקום השמיני בתחרות 1908 (ניצח: גרומר), הגיע למקום התשיעי בתחרות 1909 (ניצח: ארנולד אורבך), הגיע שביעי בתחרות 1909 (ניצח: ויינשטיין), הגיע שביעי בתחרות 1910 (ניצח: פרדריק לאזאר) והגיע תשיעי בתחרות 1912 (ניצחו: פרדריק לאזאר וגרומר). לאחר מלחמת העולם הראשונה חלק לאזאר את המקום השביעי בתחרות פריז בשנת 1920 (ניצח: פרדריק לאזאר), הגיע שמיני בתחרות 1922 (ניצח: אנדרה מופאנג), הגיע למקום ה-12 בתחרות פריז בשנת 1926 (ניצח: לאון שוורצמן), חלק מקום 10–12 בתחרות פריז בשנת 1927 (ניצח: אברהם באראץ), הגיע למקום ה-12 באליפות פריז בשנת 1928 (ניצח: אברהם באראץ), וחלק מקום 3–5 באליפות פריז בשנת 1930 (ניצח: יוסף צוקרמן). לאזאר היה נשיא מועדון השחמט על שם פרנסואה אנדרה פילידור. Championnat de Paris 1926, באתר Heritage des Echecs Francais Championnat de Paris 1927, באתר Heritage des Echecs Francais Championnat de Paris 1928, באתר Heritage des Echecs Francais
קיניאוד השני, מלך הפיקטים

קיניאוד השני או קינאד או קינת' (באנגלית: Ciniod II of the Picts בגאלית סקוטית: Ciniod או Cináed או Kineth; נפטר ב-842 לערך), בנו של אואוראד היה מלך הפיקטים (מלך פורטריו). קיניאוד מלך זמן קצר של פחות משנה, בשנת 842, החל מעלייתו לשלטון ועד מותו. קיניאוד עלה לשלטון לאחר מותו של אחיו, ברידיי השישי, ועל פי "דברי ימי הפיקטים" נפטר זמן קצר לאחר מכן, כנראה במסגרת המאבק על השלטון. לאחריו עלה לשלטון ברידיי השביעי וככל הנראה ברידיי הדיח את קיניאוד. לימים שב לשלטון אחיו של קיניאוד - דרסט. דברי ימי הפיקטים
או'קונור

או'קונור (בכתיב לועזי: O'Connor), במקור Ua Conchobair (אירית: נכדו של קוֹנְחוֹבָּר), הוא שם משפחה אירי. האם התכוונתם ל... ג'ון או'קונור – פסנתרן אירי הייזל או'קונור (אנ') – שחקנית, זמרת ומלחינה בריטית הלן א'וקונור – שחקנית אוסטרלית טים או'קונור (אנ') – שחקן אופי אמריקאי סנדרה דיי או'קונור – שופטת בית המשפט העליון של ארצות הברית בשנים 1981–2006 פלאנרי או'קונור – סופרת אמריקאית פרנסס או'קונור – שחקנית קולנוע וטלוויזיה אוסטרלית פרנק או'קונור – שחקן קולנוע אמריקאי רורי או'קונור – פעיל רפובליקני במלחמת האזרחים האירית שינייד או'קונור – זמרת אירית קרול או'קונור – שחקן קולנוע וטלוויזיה אמריקאי בריאן או'קונור – אסטרונאוט אמריקאי
ברידיי השביעי, מלך הפיקטים

ברידיי השביעי (באנגלית: Bridei VII; נפטר ב-845 לערך), בנו של אואות'ויל (Uuthoil) או פוכל (Fochel) היה מלך הפיקטים (מלך פורטריו). ברידיי מלך כשלוש שנים, החל מעלייתו לשלטון בשנת 842, ועד מותו. על פי "דברי ימי הפיקטים" נאבק ברידיי עם קנת מק אלפין על כס המלוכה. לאחר מותו עלה לשלטון דרסט העשירי דברי ימי הפיקטים
גריפית'

האם התכוונתם ל... אישים: דייוויד לוולין וורק גריפית' (1875 - 1948) - במאי ראינוע וקולנוע אמריקאי וירג'יל גריפית' – מתכנת אמריקאי, יוצר התוכנה WikiScanner יהושע גריפית – צייר ישראלי יו גריפית' – שחקן בריטי יואן גריפית' – שחקן וולשי יולנדה גריפית' – כדורסלנית אמריקאית, סנטרית סיאטל סטורם פלורנס גריפית' ג'וינר (1959 - 1998) - אתלטית אמריקאית רייצ'ל גריפית'ס – שחקנית קולנוע וטלוויזיה אוסטרלית ריצ'רד גריפית' (1872 - 1955) - שחמטאי בריטי, סופר ועורך שחמט, ובמקצועו מטלורג רשארד גריפית' – כדורסלן עבר אמריקאי ניסוי: ניסוי גריפית' – ניסוי שבוצע על ידי פרדריך גריפית' ב-1928 גריפית'ס